EkBass/fiwiki-20250220-pages-articles huggingface dataset:
Alzateaceae

Alzateaceae on pieni trooppisen Amerikan kasviheimo koppisiemenisten Myrtales- lahkossa. Heimossa on vain yksi suku Alzatea.Stevens (2001 eteenpäin), Viitattu 17.2.2015 == Tuntomerkit == Kasvit ovat puita tai pensaita, joiden oksat ovat usein kimppuina ja joissa on kivisoluja. Lehdet ovat korvakkeettomia. Kukat ovat pieniä, viisi- tai kuusilukuisia. Teriö on surkastunut. Heteet ovat lyhytpalhoisia ja niissä on kookas lisäkkeellinen lokeroside, jonka kärjen sivuille ponnen puoliskot kiinnittyvät. Sikiäin koostuu kahdesta yhteen kasvaneesta emilehdestä ja siinä on turvonneet laitaistukat, joihin kiinnittyy paljon siemenaiheita. Luotti on pallomainen. Kota on litteä ja verhiön suojaama, ja siinä on useita kauttaaltaan siivellisiä siemeniä. == Levinneisyys == Alzatea kasvaa trooppisessa Amerikassa Costa Ricasta Peruun ulottuvalla alueella. == Luokittelu == Alzateaceae-heimon lähin sukulaisheimo on Penaeaceae; näiden heimojen yhteistä kladia luonnehtii tukeva vartalo. Heimon ainoassa suvussa lienee kaksi lajia. == Lähteet == * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuvia: http://www.plantsystematics.org/cgi- bin/dol/dol_terminal.pl?taxon_name=Alzateaceae&rank;=family * Levinneisyyskartta: http://www.mobot.org/mobot/research/apweb/maps/Alzateaceae.gif Luokka:Myrtales Luokka:Kasviheimot
Ampelókipoi (Ateena)

Ampelókipoi (; transl. myös Ambelókipoi, Ambelókipi) on kaupunginosa Ateenassa Kreikassa. Se sijaitsee Ateenan koilliosassa ja kuuluu kaupungin 7. suuralueeseen. Alueen pääkadut ovat Alexándras- ja Kifisías-valtakadut. Ampelókipoi, suomeksi ”Viinitarhat”, on kasvanut erityisesti 1960- ja 1970-luvuilla. Kaupunginosassa sijaitsevat Ampelókipoin metroasema ja Panórmoun metroasema. Sen rakennuksiin kuuluu muun muassa Ateenan ja koko Kreikan korkein rakennus, 103 metriä korkea Pýrgos Athinón 1 (”Ateenan torni 1”), joka on kaupungin ensimmäinen nykyaikainen pilvenpiirtäjä ja edelleen yksi kaupungin harvoista korkeista rakennuksista. Kaupunginosan länsipuolella sijaitsee Gkýzin kaupunginosa, pohjoispuolella Girokomeío, koillispuolella Ellinoróson, itäpuolella Goudí ja eteläpuolella Zográfoun kaupunki. == Lähteet == == Aiheesta muualla == *
Penaeaceae

Penaeaceae on pieni afrikkalainen kasviheimo koppisiemenisten Myrtales- lahkossa. == Tuntomerkit == pienoiskuva|oikea|Saltera sarcocolla Heimon kasvit ovat puita tai pensaita, joiden varret ovat nelikulmaisia ja toisinaan uurteisia. Nivelet ovat turvonneita, ja lehtilavan kärjessä on rauhanen.Stevens (2001 alkaen), viittaus 17.2.2015 == Levinneisyys == Heimo kasvaa Itä- ja Etelä-Afrikassa sekä Saint Helenan saarella. == Luokittelu == Penaeaceae käsittää yhdeksän sukua ja 29 lajia, jotka muodostavat kolme tribusta: === Tribus 1. Rhynchocalyceae Beusekom === Rhynchocalyx lawsonioides on tribuksen ainoa laji, ja se kasvaa Etelä-Afrikassa Natalin ja Transkein rannikkoalueella. Sen oksat ovat tavallisesti ryhmissä, ja kasveihin kerääntyy alumiinia. Solukoissa on kivisoluja. Lehden korvakkeet ovat rauhasmaisia. Kukat ovat kuusilukuisia, verholehdet ovat teräväkärkisiä, terälehdet liuskaisia. Sikiäin koostuu kahdesta tai kolmesta yhteen kasvaneesta emilehdestä, ja laitaistukoissa on paljon siemenaiheita. Luotti on enemmän tai vähemmän pistemäinen. Kota on litteä ja siinä on useita siivellisiä siemeniä. === Tribus 2. Penaeeae A. de Candolle === Tribuksen kasvit ovat pieniä ja kanervamaisia pensaita. Lehdet ovat usein ruodittomia ja korvakkeet enemmän tai vähemmän rauhasmaisia. Kukat sijaitsevat lehtihangoissa ja ovat nelilukuisia. Verholehdet ovat terämäisiä ja varsinaiset terälehdet puuttuvat. Erillisiä emejä on neljä, ja kussakin on vähintään kaksi siemenaihetta. Siemenissä on elaiosomi, öljyjä sisältävä uloke; muurahaiset levittävät niitä. Penaeeae-tribuksessa on seitsemän sukua ja 23 lajia, joista kahdeksan on suvussa Stylapterus. Tribus kasvaa Etelä-Afrikassa Kapmaan etelä- ja lounaisosissa. === Tribus 3. Olinieae Horaninow === Tribuksen ainoa suku, Olinia, käsittää viisi afrikkalaista ja Saint Helenalla kasvavaa lajia. Niiden lehdet ovat korvakkeellisia. Kukat ovat neli- tai viisilukuisia, verholehdet enemmän tai vähemmän lusikkamaisia, terälehdet koveria, paksuja ja karvaisia. Kehänalainen sikiäin koostuu 2–5 emilehdestä, ja luotti on vaihtelevissa määrin nuijamainen. Kussakin emilehdessä on 2–10 suoraa tai luokkimaisesti taipunutta siemenaihetta. Hedelmä on luumarjamainen ja yksisiemeninen. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Rhynchocalyceae-tribuksen levinneisyyskartta: http://www.mobot.org/mobot/research/apweb/maps/Rhynchocalycaceae.gif * Peneeae-tribuksen levinneisyyskartta: http://www.mobot.org/mobot/research/apweb/maps/Peneaceaemap.gif * Olinieae- tribuksen levinneisyyskartta: http://www.mobot.org/mobot/research/apweb/maps/oliniaceaemap.gif Luokka:Myrtales Luokka:Kasviheimot
Ampelókipoi

Ampelókipoi (, ”Viinitarhat”; myös translitteroituna Ampelókipi, Ambelókipi) voi viitata seuraaviin paikkoihin Kreikassa: * Ampelókipoi, Ateenan kaupunginosa ** Ampelókipoin metroasema, Ateenan metron asema Ampelókipoin kaupunginosassa * Ampelókipoi, kaupunki ja Ampelókipoi-Meneménin kunnan kunnallisyksikkö Thessalonikin alueyksikössä Keski-Makedonian alueella * Ampelókipoi, kylä Zákynthoksen saarella Jooniansaarten alueella
Asteroskopeío

Asteroskopeío (, myös Asteroskopío; ”Tähtitorni”) on pieni kaupunginosa Ateenassa Kreikassa. Se sijaitsee Akropoliin länsipuolella ja kuuluu kaupungin 3. suuralueeseen. Kaupunginosa on saanut nimensä siellä sijaitsevasta vanhasta Ateenan kansallisen observatorion rakennuksesta. Asteroskopeío voidaan nähdä myös osaksi laajempaa Thiseíon kaupunginosaa. Kaupunginosan lounaispuolella on Petrálonan kaupunginosa, pohjoispuolella Thiseío, koillispuolella Agoran arkeologinen alue ja eteläpuolella Pnyks-kukkula. Luokka:Ateenan kaupunginosat
Elaiónas

Elaiónas (; myös Eleónas) on kaupunginosa Ateenassa Kreikassa. Se sijaitsee Ateenan länsilaidalla ja kuuluu kaupungin 3. suuralueeseen. Kaupunginosa sijaitsee Athinón-valtakadun ja Ierá Odóksen välisellä alueella. Kaupunginosassa sijaitsee Elaiónaksen metroasema. Kaupunginosan eteläpuolella sijaitsee Votanikóksen kaupunginosa, pohjoispuolella Kolokynthoú, koillispuolella Akadimía Plátonos ja länsipuolella Aigáleon kaupunki. Luokka:Ateenan kaupunginosat
Ellinoróson

Ellinoróson (, ”Kreikanvenäläisten”) on kaupunginosa Ateenassa Kreikassa. Se sijaitsee Ateenan koillisreunalla ja kuuluu kaupungin 7. suuralueeseen. Kaupunginosa on saanut nimensä siitä, että sen alkuperäisiä asukkaita olivat Venäjältä tulleet pakolaiset. Kaupunginosan rajoina ovat lännessä Katecháki- valtakatu, idässä Mesogeíon-valtakatu ja lännessä Kifisías-valtakatu. Kaupunginosan lounaispuolella sijaitsee Ampelókipoin kaupunginosa ja pohjoispuolella Néo Psychikón kaupunki. Kaupunginosan eteläkulmassa sijaitsee Katechákin metroasema. Luokka:Ateenan kaupunginosat
General (albumi)

General on vuonna 2005 ilmestynyt porilaisen rockyhtye Circlen kuudes livealbumi. Se äänitettiin kesäkuussa 2004 Saksan Chemnitzissä ja julkaistiin ainoastaan vinyylinä. Albumi koostuu yhden kokonaisuuden muodostavasta neljästä kappaleesta, joista Styx on jaettu kahtia LP-levyn molemmille puoliskoille.Circle: General LP Ektro Records. Viitattu 17.2.2015. == Kappaleet == ;A-puoli # ;B-puoli # == Muusikot == *Mika Rättö – kosketinsoittimet, laulu *Janne Westerlund – kitara *Jussi Lehtisalo – basso, laulu *Tomi Leppänen – rummut *Tuomas Laurila == Lähteet == *Circle: General Finnmusic. *Circle ‎– General Discogs. ===Viitteet=== Luokka:Circlen albumit Luokka:Vuoden 2005 konserttitallenteet
Evangelismós (Ateena)

Evangelismós () on kaupunginosa Ateenassa Kreikassa. Se sijaitsee Ateenan ydinkeskustan itäpuolella ja kuuluu kaupungin 1. suuralueeseen. Kaupunginosa on saanut nimensä alueella sijaitsevasta samannimisestä sairaalasta. Kaupunginosassa sijaitsee Evangelismóksen metroasema. Evangelismóksen länsipuolella sijaitsee Kolonákin kaupunginosa, kaakkoispuolella Pagkráti, itäpuolella Ilísia ja pohjoispuolella Lykavittós-kukkula. Luokka:Ateenan kaupunginosat
Evangelismós

Evangelismós (, ”Ilosanoma”, viittaa Neitsyt Marian saamaan ilmestykseen) voi viitata seuraaviin Kreikan paikkoihin: * Evangelismós, Ateenan kaupunginosa ** Evangelismóksen metroasema, Ateenan metron asema * Evangelismós, kylä Minóa Pediádan kunnassa Iraklionin alueyksikössä Kreetan alueella
Girokomeío

Girokomeío (; transl. myös Girokomío) on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen. Kaupunginosa on saanut nimensä alueella sijaitsevasta suuresta vanhainkodista. Kaupunginosan eteläpuolella sijaitsee Ampelókipoin kaupunginosa, länsipuolella Polýgono ja pohjoispuolella Psychikón kaupunki. Luokka:Ateenan kaupunginosat
Gkázi

Gkázi (; myös Gázi; aiemmin Γκαζοχώρι, Gkazochóri tai Φωταέριο, Fotaério) on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 3. suuralueeseen. Gkázi on saanut nimensä alueella sijainneesta kaasulaitoksesta. Kaasulaitoksessa toimii nykyisin suuri kulttuurikeskus, Technópolis, jossa järjestetään erilaisia tapahtumia, kuten festivaaleja ja näyttelyitä. Alueella on myös paljon ravintoloita, teattereita ja elävän musiikin tarjontaa. Gkázissa sijaitsee Kerameikóksen metroasema. Gkázin itäpuolella on Kerameikóksen kaupunginosa, länsipuolella Votanikós. == Lähteet == == Aiheesta muualla == Luokka:Ateenan kaupunginosat
Gkýzi

Gkýzi (; myös Gízi, Gkízi, Gýzi) on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 7. suuralueeseen. Se käsittää alueen Alexándras-valtakadun pohjoispuolella. Gkýzi on nimetty taidemaalari Nikólaos Gýzisin mukaan. Se on rakennettu suureksi osaksi 1960- ja 1970-luvuilla. Kaupunginosassa sijaitsee muun muassa Suomen Ateenan-instituutin asuntola Koroneos-talo. Kaupunginosan luonaispuolella sijaitsee Neápolin kaupunginosa, itäpuolella Ampelókipoi, pohjoispuolella Polýgono ja länsipuolella Pedíon Áreos. == Lähteet == Luokka:Ateenan kaupunginosat
Goudí

Goudí (; myös Γουδί) on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen. Goudí tunnetaan muun muassa sen alueella sijaitsevista suurista sairaaloista. Siellä sijaitsevat myös muun muassa Ateenan yliopiston antropologinen museo, Anatominen museo sekä Kreikan kansallinen glyptoteekki. Goudín länsipuolella sijaitsee Ampelókipoin kaupunginosa, eteläpuolella Zográfoun kaupunki ja itäpuolella Papágoun kaupunki. Kaupunginosasta on saanut nimensä Ateenan metron Goudín metroasema, joka sijaitsee Zográfoun puolella. == Aiheesta muualla == Luokka:Ateenan kaupunginosat
Goúva

Goúva () on kaupunginosa Ateenassa Kreikassa. Se sijaitsee Ateenan keskustan kaakkoispuolella ja kuuluu kaupungin 2. suuralueeseen. Kaupunginosan koillispuolella sijaitsee Metsin ja länsipuolella Néos Kósmoksen kaupunginosa, eteläpuolella Dáfnin ja Ymittóksen kaupungit, ja itäpuolella Výronaksen kaupunki. Luokka:Ateenan kaupunginosat
Metaxourgeío

Metaxourgeío (; myös Metaxourgío, Metaksourgío) on kaupunginosa Ateenassa Kreikassa. Se sijaitsee Ateenan ydinkeskustan luoteispuolella ja kuuluu kaupungin 3. suuralueeseen. Kaupunginosan nimi viittaa silkkiin ja se on nimetty vanhan silkkitehtaan mukaan. Kaupunginosan keskus on Metaxourgeío- aukio (Πλατεία Μεταξουργείου, Plateía Metaxourgeíou). Metaxourgeío on rakennettu yhden antiikin Ateenan hautausmaan, Demosion Seman, päälle. Kaupunginosassa sijaitsee Metaxourgeíon metroasema. Kaupunginosan itäpuolella sijaitsee Omónoian kaupunginosa, eteläpuolella Kerameikós, luoteispuolella Akadimía Plátonos ja pohjoispuolella Kolonós. == Lähteet == == Aiheesta muualla == Luokka:Ateenan kaupunginosat
Arkades

Arkades on vuonna 2006 ilmestynyt Circlen 21. albumi. Brittiläisen Fourth Dimension Recordsin julkaisema albumi äänitettiin syyskuussa 2005 WFMU- radioasemalla New Jerseyssä. Alun perin se ilmestyi pelkästään vinyylinä, mutta 2007 Arkades julkaistiin myös CD-versiona, jossa on mukana kolme Tampereen Klubilla 29. maaliskuuta 2005 äänitettyä kappaletta.Circle ‎– Arkades Discogs. Viitattu 17.2.2015. == Kappaleet == === Alkuperäinen vinyylijulkaisu === ;A-puoli # ;B-puoli # === Vuoden 2007 CD-julkaisu === ;CD 1 # # ;CD 2 # # # == Muusikot == *Mika Rättö – kosketinsoittimet, laulu *Janne Westerlund – kitara *Jussi Lehtisalo – basso, laulu *Tomi Leppänen – rummut *Tuomas Laurila – efektit == Lähteet == *Circle: Arkades Finnmusic. *Circle ‎– General Discogs. ===Viitteet=== Luokka:Circlen albumit Luokka:Vuoden 2006 konserttitallenteet
Patísia

Patísia () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Kaupunginosan pääkatu on Patisíon-katu. Patísia jakautuu kahteen alueeseen, jotka ovat pohjoisempana sijaitseva Áno Patísia (Άνω Πατήσια, ”Ylempi Patísia”) ja etelämpänä sijaitseva Káto Patísia (Κάτω Πατήσια, ”Alempi Patísia”) Patísiaan. Kaupunginosassa on kaksi metroasemaa, näiden kahden alueen mukaan nimetyt Áno Patísian metroasema ja Káto Patísian metroasema. Kaupunginosan koillispuolella sijaitsee Rizoúpolin kaupunginosa, kaakkoispuolella Kypséli, lounaispuolella Sepólia, pohjoispuolella Néa Chalkidónan kaupunki ja itäpuolella Galátsin kaupunki. == Aiheesta muualla == Luokka:Ateenan kaupunginosat
Pedíon Áreos

Pedíon Áreos ( tai Πεδίον του Άρεως, Pedíon tou Áreos, ”Areen kenttä”) on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 1. suuralueeseen. Kaupunginosa on saanut nimensä sen alueella sijaitsevasta samannimisestä puistosta, joka tunnetaan myös nimellä Areenpuisto. pienoiskuva|vasen|Areenpuistoa. Areenpuisto on yksi Ateenan suurimmista puistoista. Sen laajuus on 23 hehtaaria. Sodanjumala Areelle omistetun puiston nimi vastaa monia Marsille omistettuja puistoja, kuten antiikin Rooman Campus Martiusta ja Pariisin Marskenttää (Champ de Mars). Puisto rakennettiin vuonna 1934 kunnioittamaan Kreikan vapaussodan sankareita ja sen alueella on useita näitä esittäviä marmorisia rintakuvia. Puistossa järjestetään muun muassa erilaisia messutilaisuuksia. Kaupunginosan itäpuolella sijaitsee Gkýzin kaupunginosa, koillispuolella Polýgono, länsipuolella Plateía Viktorías ja eteläpuolella Exárcheia. == Lähteet == == Aiheesta muualla == Luokka:Ateenan kaupunginosat Luokka:Ateenan puistot
Taxi Teheran

Taxi Teheran () on vuonna 2015 julkaistu iranilaisen Jafar Panahin ohjaama draamaelokuva. Panahi myös näyttelee elokuvassa. Elokuva palkittiin Kultainen karhu -palkinnolla Berliinin elokuvajuhlilla. == Lähteet == == Aiheesta muualla == * Luokka:Vuoden 2015 elokuvat Luokka:Iranilaiset draamaelokuvat
Digitaaliset ihmistieteet

Digitaaliset ihmistieteet () on käsite, jolla viitataan uuden teknologian hyödyntämiseen humanistisessa ja yhteiskuntatieteellisessä tutkimuksessa. ==Lähteet== == Aiheesta muualla == * Asko Nivala: Mitä on digitaalinen humanismi? niin & näin 1 / 2018. Luokka:Digitaalinen kulttuuri Luokka:Humanistiset tieteet Luokka:Yhteiskuntatieteet
Ilísia

Ilísia () on kaupunginosa Ateenassa Kreikassa. Se sijaitsee Ateenan itälaidalla ja kuuluu kaupungin 1. suuralueeseen. Kaupunginosa on saanut nimensä alueella aiemmin virranneen Ilissos- eli Ilisós-joen mukaan. Ilísia koostuu varsinaisesta Ilísiasta, Ilísian puistosta, alueen eteläosassa sijaitsevasta Káto Ilísiasta (”Alempi Ilísia”) sekä alueen itäosassa sijaitsevasta Áno Ilísiasta (”Ylempi Ilísia”). Näistä Áno Ilísia sijaitsee Zográfoun kaupungin puolella. Áno Ilísiassa sijaitsee Ilísian metroasema. Kaupunginosan pohjoispuolella sijaitsee Ampelókipoin kaupunginosa, koillispuolella Goudí, luoteispuolella Lykavittós ja länsipuolella Zográfou. Luokka:Ateenan kaupunginosat
Petrálona (Ateena)

Petrálona () on kaupunginosa Ateenassa Kreikassa. Se sijaitsee Ateenan varsinaisen kaupunkialueen lounaislaidalla ja kuuluu kaupungin 3. suuralueeseen. Petrálona jakautuu kahteen osaan, jotka ovat alueen itäosan käsittävä Áno Petrálona (Άνω Πετράλωνα, ”Ylempi Petrálona”) ja länsiosan käsittävä Káto Petrálona (Κάτω Πετράλωνα, ”Alempi Petrálona”). Kaupunginosassa sijaitsee Petrálonan metroasema. Kaupunginosan koillispuolella on Thiseíon kaupunginosa, länsipuolella Rouf ja itäpuolella Asteroskopeío sekä Pnyks- ja Filopáppou-kukkulat. Luokka:Ateenan kaupunginosat
Polýgono

Polýgono () on kaupunginosa Ateenassa Kreikassa. Se sijaitsee Ateenan koillisosassa Pedíon Áreoksen ja Tourkovoúnia-kukkulajonon välisellä alueella ja kuuluu kaupungin 7. suuralueeseen. Kaupunginosan eteläpuolella sijaitsee Gkýzin kaupunginosa, itäpuolella Girokomeío ja pohjoispuolella Kypséli sekä Galátsin kaupunki. Luokka:Ateenan kaupunginosat
Rouf

Rouf () on kaupunginosa Ateenassa Kreikassa. Se sijaitsee Ateenan keskustan länsipuolella ja kuuluu kaupungin 3. suuralueeseen. Kaupunginosa on saanut nimensä alueella 1800-luvun alussa maita omistaneesta baijerilaisesta Ludwig Ruffista (kreikkalaisittain Loudovíkos Rouf). Kaupunginosassa sijaitsee Roufin rautatieasema, josta kulkee lähijunia. Kaupunginosan koillispuolella sijaitsee Votanikóksen kaupunginosa, eteläpuolella Távroksen kaupunki ja länsipuolella Aigáleon kaupungin Káto Aigáleon kaupunginosa. == Lähteet == Luokka:Ateenan kaupunginosat
Sepólia

Sepólia () on kaupunginosa Ateenassa Kreikassa. Se sijaitsee Ateenan varsinaisen kaupunkialueen luoteislaidalla ja kuuluu kaupungin 4. suuralueeseen. Kaupunginosassa sijaitsee Sepólian metroasema. Kaupunginosan eteläpuolella sijaitsee Kolonóksen kaupunginosa, itäpuolella Ágios Nikólaos, koillispuolella Patísia ja luoteispuolella Peristérin kaupunki. Luokka:Ateenan kaupunginosat
Váthi (Ateena)

Váthi (, aiemmin Βάθεια, Vátheia) on kaupunginosa Ateenassa Kreikassa. Se sijaitsee Ateenan ydinkeskustan pohjoispuolella ja kuuluu kaupungin 1. suuralueeseen. Kaupunginosan keskus on Váthin aukio (Plateía Váthis). Kaupunginosan eteläpuolella sijaitsee Omónoian kaupunginosa, länsipuolella Metaxourgeío, pohjoispuolella Plateía Viktorías ja itäpuolella Exárcheia. Luokka:Ateenan kaupunginosat
Votanikós

Votanikós () on kaupunginosa Ateenassa Kreikassa. Se sijaitsee Ateenan varsinaisen kaupunkialueen länsilaidalla ja kuuluu kaupungin 3. suuralueeseen. Votanikós on saanut nimensä siellä sijaitsevasta kasvitieteellisestä puutarhasta. Kaupunginosassa sijaitsee myös muun muassa Ateenan maatalousyliopisto. Kaupunginosan pääkatuja ovat Ierá Odós sekä Athinón- valtakatu. Kaupunginosan lounaispuolella sijaitsee Roufin kaupunginosa, eteläpuolella Távroksen kaupunki ja länsipuolella Aigáleon kaupunki. == Aiheesta muualla == Luokka:Ateenan kaupunginosat
Ernst August Raddatz

Ernst August Raddatz (, 30. kesäkuuta 1868 Helsinki – 6. maaliskuuta 1918 Ladožskaja, Kubanin alue) oli Venäjän keisarillisessa armeijassa kenraaliluutnantiksi kohonnut suomalainen sotilas. Raddatzin vanhemmat olivat räätälimestari August Ferdinand Raddatz ja Fredrike Sophie Mellin. Tulttuaan ylioppilaaksi 1888 hän opiskeli Nikolain ratsuväkiopistossa Pietarissa, josta valmistui 1891. Hänet nimitettiin ensin kornettina 2. Pietarin rakuunarykmenttiin Rževiin ja sitten Henkikaartin Grodnon husaarirykmenttiin Varsovaan. 1896 hän siirtyi reserviin luutnanttina, mutta kutsuttiin osallistumaan ratsumestarina Venäjän–Japanin sotaan 1904, Kazakstaniin sijoitettuun kasakkarykmenttiin. Raddatz haavoittui taisteluissa, mutta kunnostautui silti niin, että tuli ylennetyksi everstiluutnantiksi 1905. Hänen sotilasuransa jatkui 1909 everstinä ja kasakkarykmentin komentajana Blagoveštšenskissä, sitten uudelleen Kazakstanissa 1913, Siperian kasakkaprikaatin 1. rykmentin komentajana Jarkentissa. Ensimmäisessä maailmansodassa Raddatz taisteli joukkoineen Turkkia vastaan Kaukasiassa. Hänet ylennettiin kenraalimajuriksi ja hänestä tuli ensin prikaatin komentaja ja sitten 1. Kaukasian kasakkadivisioonan komentaja 1916. Vuonna 1917 hän sai ylennyksen kenraaliluutnantiksi. Raddatz johdatti divisioonansa Kubanille keväällä 1918. Bolševikit pidättivät divisioonan kaikki upseerit Armavirissa ja ampuivat Raddatzin ja 68 muuta upseeria Ladožskajan asemalla. Suomessa hänet julistettiin kuolleeksi vasta vuonna 1964. ==Lähteet== Luokka:Suomalaiset kenraalit Luokka:Suomalaiset teloitetut Luokka:Venäläiset kenraalit Luokka:Vuonna 1868 syntyneet Luokka:Vuonna 1918 kuolleet
Totor

Totor on sarjakuvapiirtäjä Hergén luoma sarjakuvahahmo. Totor esiintyi sarjakuvissa vuosina 1926–1929. Totoria tehtiin ennen Tinttiä. Toto oli partiolainen. Luokka:Sarjakuvahahmot
Alfred Rosenbröijer

Alfred Edvard Rosenbröijer (9. syyskuuta 1835 Helsingin pitäjä – 4. joulukuuta 1931 Kirkkonummi) oli suomalainen tehtailija, valtiopäivämies ja arkkitehti. Rosenbröijer valokuvasi Helsingin kaupunkinäkymiä. ==Henkilöhistoria== Rosenbröijerin vanhemmat olivat Tampereen postimestari Nils Adolf Rosenbröijer (1798–1890) ja Sofia Wilhelmina Leopold. Hän pääsi ylioppilaaksi 1853 Helsingin yksityislyseosta ja suoritti 1863 insinööritutkinnon Karlsruhessa. pienoiskuva|Hedvig Sofiahemmet (1893). Rosenbröijer toimi tehtailijana Tampereella ja arkkitehtina Helsingissä. Hän oli aatelissäädyssä edustaja valtiopäivillä 1882 ja 1897.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489–1493.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699–1707. == Rakennuksia == * Hedvig Sofiahemmet, Eläintarhantie 11, Helsinki 1893 == Lähteet == == Aiheesta muualla == * Luokka:Suomalaiset arkkitehdit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1835 syntyneet Luokka:Vuonna 1931 kuolleet
Paula Tilli

Paula Tilli (s. 1979 Espoo) on suomalaislähtöinen Asperger-luennoitsija. Tilli on opiskellut Tukholmassa Ågestan kansanopistossa, jossa koulutetaan asperger- luennoitsijoita. Tilli on myös itse saanut Aspergerin syndrooma -diagnoosin vuonna 2003, ollessaan 24-vuotias. Paula Tilli on kirjoittanut Toisin: minun Asperger-elämäni (Finn Lectura, 2013), jossa hän kertoo neurologisesta poikkeavuudestaan ja sen tuomista haasteista. Tilli asuu nykyisin Tukholmassa. == Lähteet == == Aiheesta muualla == * Paula Tillin blogi Luokka:Elävät henkilöt Luokka:Suomalaiset henkilöt Luokka:Ruotsinsuomalaiset henkilöt Luokka:Vuonna 1979 syntyneet
Cyborg 2 – robottisota

Cyborg 2 – robottisota (; myös Cyborg 2 tai Glass Shadow) on vuonna 1993 julkaistu Michael Schroederin ohjaama yhdysvaltalainen tieteis- ja toimintaelokuva, jonka pääosissa ovat Elias Koteas, Angelina Jolie, Billy Drago, Karen Sheperd, Allen Garfield ja Jack Palance. Cyborg 2 – robottisota julkaistiin Yhdysvalloissa suoraan videolle 24. marraskuuta 1993. Cyborg 2 – robottisota on spin-off-jatko-osa elokuvalle Cyborg (1989). Vaikka Cyborg 2 – robottisota on ensimmäisen elokuvan spin-off, siinä on käytetty materiaalia ensimmäisestä elokuvasta. Vuonna 1994 julkaistu Cyborg 3 -elokuva on jatkoa kakkososalle. Angelina Jolie aloitti elokuvan myötä varsinaisen elokuvauransa; hän oli aiemmin tehnyt pienen roolin Puhalla rahat ja juokse -elokuvaan (1982). == Juoni == Cyborg 2 – robottisota sijoittuu vuoteen 2074, jolloin Japanin Kobayashi Electronics -yhtiö ja Yhdysvaltain Pinwheel Robotics -yhtiö taistelevat valmistamiensa kyborgien avulla. Kyborgit, jotka ovat kestävämpiä, nopeampia ja vahvempia kuin ihminen, ovat korvanneet ihmisen kaikissa palveluammateissa. Nyt vaarallisin kaikista tappokoneista, koodinimeltään Cash, on karannut sisällään tarpeeksi räjähteitä tuhoamaan kokonaisen kaupungin. == Näyttelijät == == Tuotanto == Cyborg 2 – robottisota -elokuvan käsikirjoituksen laativat ohjaaja Schroeder, Ron Yanover ja Mark Geldman. Elokuvan tuottajina olivat Raju Patel ja Alain Silver. Elokuva kuvattiin Los Angelesissa viiden miljoonan dollarin budjetilla. Elokuvan kuvaukset alkoivat 28. syyskuuta 1992 ja päättyivät 11. marraskuuta 1992. == Julkaisu ja vastaanotto == Cyborg 2 – robottisota julkaistiin suoraan videolle 24. marraskuuta 1993 Yhdysvalloissa. VHS:n julkaisi Vidmark Entertainment. Joissakin maissa, kuten Saksassa, Japanissa ja Kanadassa, elokuvaa esitettiin myös elokuvateattereissa. Lionsgate julkaisi elokuvan Yhdysvalloissa ensimmäisen kerran DVD:nä 20. syyskuuta 1999. Radio Timesin kriitikko Alan Jones antoi elokuvalle kolme tähteä viidestä mahdollisesta. Entertainment Weekly on valinnut elokuvan Angelina Jolien huonoimmaksi elokuvaksi. Jolie sanoi elokuvasta The New York Timesissa vuonna 2001: ”Kun näin sen, menin kotiin ja oksensin.” == Lähteet == == Aiheesta muualla == * * * Luokka:Vuoden 1993 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset tieteiselokuvat Luokka:Yhdysvaltalaiset independent- elokuvat Luokka:Suoraan videolle julkaistut elokuvat Luokka:Elokuvat roboteista
Vitun puhelinmyyjät

Vitun puhelinmyyjät on Foxilla Suomessa esitetty tositelevisiosarja. Ohjelmasta on käytetty myös nimiä ##### puhelinmyyjät, V#### puhelinmyyjät, V###n puhelinmyyjät sekä V#tun puhelinmyyjät. Ohjelmassa seurataan Costa Del Sol Marketing -yrityksessä työskenteleviä suomalaisia puhelinmyyjiä. Sen esittäminen alkoi 16. helmikuuta 2015. Sarjan toinen kausi esitettiin keväällä 2016. Sarjaan perustuvan elokuvan ensi-ilta oli huhtikuussa 2016. == Juoni == Sarjan ensimmäisellä kaudella seurataan suomalaisia puhelinmyyjiä, jotka työskentelevät suomalaisessa Costa Del Sol Marketing -yrityksessä sähkösopimusten myyjinä Maunulassa Helsingissä ja Málagassa Aurinkorannikolla. Parhaat myyjät pääsevät vastaaviin töihin Málagaan. Toisella kaudella seurataan Málagassa Miksun omistamaa Costa Del Sol Marketingia sekä Edun perustamaa Fast & Fair Sales -yritystä. == Henkilöt == Ensimmäisellä kaudella pääosassa on yrityksen esimies Mihail "Miksu" Kulechov https://www.seiska.fi/Uutiset/V-puhelinmyyjat-Miksu-avautuu-raha-asioistaan- Olen-velkainen-paska/1084750 sekä Suomen myyntipäällikkö Edu ja Espanjan myyntipäällikkö Henkka. Ohjelmassa seurataan myös Suomen työntekijöitä Essiä, Jasminia ja Mariaa sekä Espanjan työntekijöitä Jereä ja Ninaa. Toisella kaudella pääosassa ovat Miksu, Henkka ja Jere. Toisen tuotantokauden jaksoissa Edu pyörittää omaa yritystä Málagassa ja hänen yrityksessään työskentelevät ensimmäiseltä tuotantokaudelta tutut Maria ja Nina. Toisen tuotantokauden aikana Miksun yritykseen uusina työntekijöinä saapuvat Tony, Oke ja Jyri sekä myöhemmin Inka, Emma, Iina ja Jenna. == Ensimmäinen tuotantokausi == === Vastaanotto === Ohjelman ensimmäistä jaksoa seurasi 160 000 yli 10-vuotiasta katsojaa, mikä teki siitä siihen mennessä Foxin vuoden katsotuimman ohjelman. Ohjelma rikkoi myös 25–44-vuotiaiden katseluennätyksen Foxilla 88 500 katsojalla. === Katsojaluvut === Jakso Nimi Esityspäivä Katsojaluvut 1 Suomen surkein duuni? 17. helmikuuta 2015 160 000 2 Unelma Malagasta 24. helmikuuta 2015 111 000 3 Maunulasta Malagaan 2. maaliskuuta 2015 78 000 4 Pelkoa ja inhoa Malagassa 9. maaliskuuta 2015 89 000 5 Ulos kaapista 16. maaliskuuta 2015 81 000 6 Sä oot sika! 23. maaliskuuta 2015 84 000 7 Elämys jota ei rahalla saa 30. maaliskuuta 2015 59 000 8 Jasmin saapuu, Jere tulee 6. huhtikuuta 2015 34 000 9 Miksu Jobs 13. huhtikuuta 2015 47 000 10 Mä olen avoin! 20. huhtikuuta 2015 53 000 11 Lantio, lantio! 27. huhtikuuta 2015 49 000 12 Hyvästi Malaga 4. toukokuuta 2015 45 000 == Toinen tuotantokausi == === Katsojaluvut === Jakso Nimi Esityspäivä Katsojaluvut 1 - 7. maaliskuuta 2016 80 000 2 - 14. maaliskuuta 2016 51 000 3 - 21. maaliskuuta 2016 76 000 4 Uutta verta 28. maaliskuuta 2016 48 000 5 Huulirasvaa hanurissa 4. huhtikuuta 2016 63 000 6 Lopullinen ratkaisu 11. huhtikuuta 2016 51 000 7 - 18. huhtikuuta 2016 56 000 8 - 25. huhtikuuta 2016 44 000 9 - 2. toukokuuta 2016 52 000 10 - 9. toukokuuta 2016 Ei 10 katsotuimman ohjelman joukossa == Lähteet == Luokka:2010-luvun suomalaiset tositelevisiosarjat
Adrian Smith (arkkitehti)

Adrian D. Smith (s. 19. elokuuta 1944) on yhdysvaltalainen arkkitehti. Smith oli mukana perustamassa arkkitehtitoimistoa Adrian Smith + Gordon Gill Architecture vuonna 2006. Hän on suunnitellut useita maamerkkejä, mukaan lukien kaksi maailman korkeinta rakennusta: vuonna 2010 valmistunut Burj Khalifa Dubaissa ja rakenteilla oleva Kingdom Tower Jeddassa Saudi-Arabiassa. Smith on ollut pääarkkitehti esimerkiksi Trump International Hotel and Towerissa Chicagossa, Illinois’ssa, Jin Mao Towerissa Shanghaissa, Kiinassa, ja Zifeng Towerissa Nanjingissa, Kiinassa. == Merkittäviä töitä == Tiedosto:Burj Khalifa (16260269606).jpg|Burj Khalifa, Dubai Tiedosto:Jeddah Tower August 2019 S.Nitzold.jpg|Jeddah Tower, Jedda Tiedosto:Chicago September 2016-2.jpg|Trump International Hotel and Tower, Chicago Tiedosto:Tower Reflection(cropped).jpg|Jin Mao Tower, Shanghai Tiedosto:Zifeng Tower in 2017.jpg|Zifeng Tower, Nanjing == Lähteet == == Aiheesta muualla == Luokka:Yhdysvaltalaiset arkkitehdit Luokka:Vuonna 1944 syntyneet Luokka:Elävät henkilöt
Puhalla rahat ja juokse

Puhalla rahat ja juokse () on vuonna 1982 ensi-iltansa saanut Hal Ashbyn ohjaama yhdysvaltalainen komediaelokuva, jonka pääosissa ovat Jon Voight, Ann- Margret ja Burt Young. Puhalla rahat ja juokse kertoo kahdesta uhkapelaajasta, jotka lähtevät New Yorkista toisen pelivelkojen takia kohti Las Vegasia. Puhalla rahat ja juokse -elokuvan käsikirjoituksen laativat Al Schwartz ja Jon Voight. Elokuvan tuottajina olivat Andrew Braunsberg, Robert Schaffel ja Edward Teets. Puhalla rahat ja juokse kuvattiin Las Vegasissa 17 miljoonan dollarin budjetilla vuonna 1980. Puhalla rahat ja juokse on Jon Voightin tyttären, Angelina Jolien, ensiesiintyminen elokuvissa. Jolie aloitti varsinaisen elokuvauransa vuonna 1993. 5-vuotias Jolie esittää Voightin Alex Kovac -nimisen roolihahmon tytärtä. Myös Voightin entinen vaimo ja Jolien äiti Marcheline Bertrand esiintyy elokuvassa. == Näyttelijät == ==Vastaanotto== Puhalla rahat ja juokse sai ensi-iltansa Yhdysvalloissa 8. lokakuuta 1982 ja Suomessa 22. heinäkuuta 1983. Elokuvan levittäjänä oli Yhdysvalloissa Paramount Pictures vuonna 1982. Puhalla rahat ja juokse tuotti avausviikonloppunaan Yhdysvalloissa 528 559 dollaria. Elokuvaa esitettiin laajimmillaan 303 elokuvateatterissa. Puhalla rahat ja juokse tuotti ilmestymisvuonnaan Yhdysvalloissa yhteensä 946 461 dollarin lipputulot. Rotten Tomatoes -sivuston mukaan 12 arvostelun perusteella laskettuna kriitikoiden arvosteluista 25 prosenttia oli positiivisia. Warner Home Video julkaisi elokuvan DVD:nä Yhdysvalloissa 30. kesäkuuta 2009. Kymmenestä suomalaisesta ensi-iltakriitikosta kolme antoi elokuvalle kolme tähteä, kaksi yhden tähden ja muut eivät sitäkään, keskiarvona 1,33 tähteä neljästä. Puhalla rahat ja juokse sai Suomen teatterikierroksellaan 2 096 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 178. == Lähteet == == Aiheesta muualla == * * * * Puhalla rahat ja juokse Rotten Tomatoes -sivustolla * Puhalla rahat ja juokse Box Office Mojossa Luokka:Vuoden 1982 yhdysvaltalaiset elokuvat Luokka:Yhdysvaltalaiset komediaelokuvat Luokka:Uhkapelielokuvat Luokka:Hal Ashbyn ohjaamat elokuvat Luokka:Paramount Picturesin elokuvat
Shamitabh

Shamitabh on vuonna 2015 ensi-iltansa saanut intialainen hindinkielinen draamaelokuva, jonka on ohjannut ja kirjoittanut R. Balki. Pääosia näyttelevät Dhanush, Amitabh Bachchan ja Akshara Haasan. Elokuva kertoo mykän näyttelijän noususta tähdeksi teknologian ja toisen epäonnistuneen näyttelijän äänen avulla. Shamitabh oli ensimmäinen Bollywood-elokuva, jota kuvattiin Suomessa. Se esitettiin Suomessa Season Film Festival -elokuvajuhlilla. == Näyttelijät == ;Cameo-esiintymiset == Soundtrack == == Vastaanotto == Box Office India julisti Shamitabhin ”katastrofiksi”. == Lähteet == == Aiheesta muualla == * * Luokka:Vuoden 2015 intialaiset elokuvat Luokka:Intialaiset draamaelokuvat Luokka:Hindinkieliset elokuvat
Miljard

Miljard on vuonna 2006 ilmestynyt Circlen neljästoista studioalbumi. Lähes kaksituntinen levy sisältää rauhallista ambient-tyylistä musiikkia, joka poikkeaa täysin yhtyeen aikaisemmasta tuotannosta. Sen pääosassa on Mika Rätön sähköpiano, jonka improvisointia kitara, basso ja lyömäsoittimet seuraavat. Mukana on myös paljon syntetisaattoriefektejä, mutta sähkökitarariffit ja rumpukompit sen sijaan puuttuvat lähes kokonaan. Vuonna 2007 valmistui Miljard-albumin äänityksistä kertova Esko Lönnbergin ohjaama dokumenttielokuva Saturnus Reality.Saturnus Reality Fonal. Viitattu 18.2.2015. Yhtyeen entinen jäsen Petri Hagner puolestaan tallensi Lönnbergin elokuvanteon dokumentiksi Man with a Video Camera, joka julkaistiin DVD-levynä vuonna 2010.Man With A Video Camera Fonal. Viitattu 18.2.2015. == Kappaleet == ;CD 1 # # # # # ;CD 2 # # # # # == Muusikot == *Mika Rättö – kosketinsoittimet, syntetisaattori *Janne Westerlund – kitara *Jussi Lehtisalo – basso, laulu *Tomi Leppänen – rummut, syntetisaattori == Lähteet == *Circle: Miljard Finnmusic. ===Viitteet=== Luokka:Circlen albumit Luokka:Vuoden 2006 albumit
Karl Mannheim

Karl Mannheim (27. maaliskuuta 1893 Budapest – 9. tammikuuta 1947 Lontoo) oli unkarilaissyntyinen 1900-luvun alkupuolen sosiologi ja yksi tiedonsosiologian tieteenalan perustajista. Hänen nimensä alkuperäinen muoto oli Károly Mannheim. Mannheim väitteli filosofian tohtoriksi Budapestin yliopistossa 1918. Vuodesta 1922 hän työskenteli Saksassa Heidelbergin yliopistossa ja sai professorin viran Frankfurtin yliopistosta 1930. Vuonna 1933 hän pakeni juutalaisvainoja Britanniaan ja toimi aluksi lehtorina London School of Economicsissa. Vuonna 1946 hän sai professorin viran University College London -yliopiston kasvatustieteen tiedekunnasta. Mannheimin ura jakautuukin unkarilaiseen, saksalaiseen ja brittiläiseen jaksoon. Tieteilijänä Mannheim pyrki yhdistämään elementtejä preussilaisesta historismista, marxismista, fenomenologiasta, sosiologiasta ja pragmatismista. Pääteoksessaan Ideologie und Utopie (1928) hän käsitteli yhteiskuntaluokkia ja niiden ideologioita. Hänestä ihmisten jakautuminen eri luokkiin on väistämätöntä, ja yksilön pitäisi oppia käsittelemään tietoa luokkansa mukaisesta näkökulmasta. == Lähteet == Luokka:Sosiologit
The Paranoid Ward

The Paranoid Ward on lontoolaisen laulaja-lauluntekijä ja kitaristi Patrik Fitzgeraldin studioalbumi vuodelta 1978. A-puolen studioäänitykset on tehnyt Andre Jacquemin. B-puoli on otettu sellaisenaan kasetilta, jonka Fitzgerald äänitti monofonisena kotonaan Lontoon Bow’ssa talvella 1977. Näiden demojen perusteella hän teki levytyssopimuksen Small Wonder Recordsin kanssa. Kansitaiteesta ja manageroinnista on vastannut Final Solution. Kannen valokuvan on ottanut Syd Shelton. == Kappaleet == P. Fitzgerald on kirjoittanut kaikki laulut. Musiikkikustantaja on Small Wonder Music Ltd. ; Sivu A (The Paranoid Ward) # Babysitter (Tippy Toe Music) # Irrelevant Battles # Cruellest Crime # (The) Paranoid Ward # The Bingo Crowd (instrumentaali) ; Sivu B (The Bedroom Tapes) # Life at the Top # Ragged Generation for Real # Live Out My Stars # George (etiketissä George Is Innocent?) == Kokoonpano == * Patrik Fitzgerald – akustinen kitara, laulu * Nick Brewster – rummut ("Irrelevant Battles") * CC – saksofoni ("Cruellest Crime"), RCA Recordsin luvalla * Trevor "Sticky Fingers" Jones – urut ("The Bingo Crowd") == Lähteet == * Patrik Fitzgerald EP The Paranoid Ward (Small Wonder Records WEENY 1) 1978 ===Viitteet=== == Aiheesta muualla == * Patrik Fitzgerald englanninkielisessä Wikipediassa Luokka:Vuoden 1978 albumit Luokka:Brittiläiset folkalbumit Luokka:Brittiläiset punkalbumit
Love Sweat

Love Sweat on hollantilaisen rockyhtye Golden Earringin albumi vuodelta 1995. Levy sisältää pelkkiä cover versioita. == Kappaleet == # # # # # # # # # # # # # == Kokoonpano == * George Kooymans – kitara, laulu * Rinus Gerritsen – basso * Barry Hay – laulu, kitara * Cesar Zuiderwijk – rummut == Arviot == * Allmusic: Allmusic review == Aiheesta muualla == * Love Sweat discogs.com -sivustolla == Lähteet == Luokka:Vuoden 1995 albumit Luokka:Golden Earringin albumit Luokka:Cover-albumit
The Hole (albumi)

The Hole on hollantilaisen rockyhtye Golden Earringin albumi vuodelta 1986. == Kappaleet == Kappaleet säv. Hay ja Kooymans ellei toisin mainita. # # # # # # # # # == Kokoonpano == * George Kooymans – kitara, laulu * Rinus Gerritsen – basso, kosketinsoittimet * Barry Hay – laulu, kitara * Cesar Zuiderwijk – rummut * Robert Jan Stips - kosketinsoittimet === Muut soittajat === * Lisa Boray - taustalaulu * Loa Boray - taustalaul * Wim Both - trumpetti * Dionys Breukers - trumpetti * Piet Dolder - pasuuna * Peter Kuyt - trumpetti * Julya Lo'Ko - taustalaulu * Patty Paff - taustalaulu * Rudi Van Dijk - saksofoni == Arviot == * Allmusic: Allmusic review == Aiheesta muualla == * The Hole discogs.com -sivustolla == Lähteet == Luokka:Vuoden 1986 albumit Luokka:Golden Earringin albumit
Lesley Gore

Lesley Gore (oik. Lesley Sue Goldstein, 2. toukokuuta 1946 New York, Yhdysvallat – 16. helmikuuta 2015 New York, Yhdysvallat) oli yhdysvaltalainen laulaja, jonka tunnetuimpia levytyksiä oli ”It’s My Party”. Gore oli 16-vuotias levyttäessään vuonna 1963 kappaleen ”It’s My Party”. Sen tuottaja oli Quincy Jones. Muita hänen 1960-luvun kappaleitaan olivat ”Judy’s Turn to Cry” ja ”She’s a Fool”. Kappaletta ”You Don’t Own Me” on pidetty jonkinlaisena esifeministisenä popkappaleena. Hän teki levytyksiä vuoteen 1967 ja sen jälkeen kiersi konserteissa ja teki lauluja muille. Oscar-ehdokkaaksi hän nousi tehdessään musiikkia elokuvaan Fame. Ura jatkui vielä 2000-luvulla. Viimeinen albumi ilmestyi 2005. Lisäksi hän oli vuodesta 2004 seksuaalivähemmistöjä käsittelevän televisio-ohjelman In the Life juontaja. Tuolloin hän kertoi julkisesti lesboudestaan. Hänen kumppaninsa oli 33 vuotta korusuunnittelija Lois Sasson. == Lähteet == Luokka:Yhdysvaltalaiset poplaulajat Luokka:Yhdysvaltalaiset näyttelijät Luokka:Yhdysvaltalaiset lauluntekijät Luokka:Vuonna 1946 syntyneet Luokka:Vuonna 2015 kuolleet
HMS Montrose (F236)

HMS Montrose (viirinumero F236) oli Britannian kuninkaallisen laivaston tyypin 23 fregatti. == Valmistus == Alus tilattiin 11. heinäkuuta 1988 Scotstounista Yarrow Shipbuildersilta, missä köli laskettiin 1. marraskuuta 1989. Se laskettiin vesille 31. heinäkuuta 1992 ja otettiin palvelukseen 2. kesäkuuta 1994.Friedman, Norman s. 339 == Palvelus == Vuonna 1993 alus vieraili Dundeessa. Se oli Falklandilla vartioaluksena lokakuuhun 1996, minkä jälkeen alus osallistui Naton tehtäviin. Alkuvuodesta 2002 alus palasi Falklandille tehtävän nimen vaihduttua Atlantin partio-osasto (Etelä):ksi (). Matkan aikana aluksen sukeltajat vaihtoivat Falklandin sodassa uponneen HMS Antelopen sotalipun. Montrosen palattua Britteinsaarille alus siirrettiin modernisoitavaksi, mikä päättyi tammikuun alussa 2004. Alus oli 2014-2017 Babcock Internationalin Frigate Refit Complexin tiloissa Devonportissa modernisoitavana.Waters 2020 s. 138 Tammikuussa 2020 alus oli Persianlahdella.Waters 2020 s. 127 Alus palasi joulukuussa 2022 Devonportiin oltuaan lähes neljä vuotta Lähi-idässä. Se poistettiin palveluksesta 17. huhtikuuta 2023.Waters 2024 s. 175 == Lähteet == * * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Kuun taikaa

Kuun taikaa () on vuonna 1996 ensi-iltansa saanut Kevin Dowlingin ohjaama yhdysvaltalainen romanttinen komediaelokuva, jonka pääosissa ovat Danny Aiello, Anne Archer ja Angelina Jolie. Elokuvan käsikirjoituksen laati Leonard Glasser ja sen tuottajana oli Matt Salinger. Kuun taikaa kuvattiin Kalifornian Palmdalessa 23.10.-21.11.1995 välisenä aikana. Elokuva sai Yhdysvaltain ensi- iltansa marraskuussa 1996 Fort Lauderdalen elokuvajuhlilla. Elokuva julkaistiin sittemmin Yhdysvalloissa videolle 13. tammikuuta 1998. Lionsgate julkaisi elokuvan DVD-version 8. helmikuuta 2005. == Juoni == Nuori ja kaunis Ellie Rigby (Angelina Jolie) iskee silmänsä keski-ikäiseen autokauppiaaseen Al McCordiin (Danny Aiello) tämän kantapaikassa. Ellie tarvitsee kyydin kotiinsa Mojaven autiomaahan, joten Al tarjoutuu kuskiksi. Perillä Al alkaa tuntea vetoa myös Ellien Julie-äitiin (Anne Archer). Tilanne alkaa muuttua vielä mutkikkaammaksi. == Näyttelijät == == Lähteet == == Aiheesta muualla == * * * Luokka:Vuoden 1996 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset road moviet Luokka:Yhdysvaltalaiset independent-elokuvat
Out of Body

Out of Body on yhdysvaltalaisen rockyhtye The Hootersin studioalbumi vuodelta 1993. == Kappaleet == # # # # # # # # # # # == Kokoonpano == * Rob Hyman – laulu, piano, urut, syntetisaattori, mellotron, haitari, lyömäsoittimet * Eric Bazilian – laulu, kitarat, mandoliini, basso, sitar, saksofoni, syntetisaattori, lyömäsoittimet * David Uosikkinen – rummut, lyömäsoittimet * John Lilley – kitara, laulu * Fran Smith Jr. – basso, laulu, tamburiini * Mindy Jostyn – viulu, laulu, kitara, huuluharppu === Muut soittajat === * Cyndi Lauper – laulu (kappale "Boys Will Be Boys") * The Memphis Horns – tenorisaksofoni, trumpetti, pasuuna (kappaleet "All Around the Place" ja "Nobody But You") * Linda Minke – sello (kappale "Shadow of Jesus") * Max Huls – viulu (kappale "Shadow of Jesus") == Arviot == * Allmusic: Allmusic review == Lähteet == == Aiheesta muualla == * Out of Body discogs.com -sivustolla Luokka:Vuoden 1993 albumit Luokka:The Hootersin albumit
Time Stand Still

Time Stand Still on yhdysvaltalaisen rockyhtye The Hootersin studioalbumi vuodelta 2007. == Kappaleet == Kappaleet kirjoittaneet Rob Hyman ja Eric Bazilian ellei toisin mainita. # # # # # # # # # # # == Kokoonpano == * Rob Hyman – laulu, kosketinsoittimet, akustinen kitara, mandoliini, haitari, melodika * Eric Bazilian – laulu, kitarat, mandoliini, basso, huuliharppu, kosketinsoittimet, piano, saksofoni * David Uosikkinen – rummut * John Lilley – kitara, mandoliini, dobro * Fran Smith Jr. – basso, laulu == Arviot == * Allmusic: Allmusic review == Lähteet == == Aiheesta muualla == * Time Stand Still discogs.com -sivustolla Luokka:Vuoden 2007 albumit Luokka:The Hootersin albumit
HMS Somerset (F82)

HMS Somerset (viirinumero F82) on Britannian kuninkaallisen laivaston tyypin 23 fregatti. == Valmistus == Alus tilattiin tammikuussa 1992 Scotsounista Yarrow Shipbuildersilta, missä köli laskettiin vielä samana vuonna 12. lokakuuta. Se laskettiin vesille 25. kesäkuuta 1994 ja otettiin palvelukseen 20. syyskuuta 1996.Friedman, Norman s. 339 == Palvelus == Toukokuussa 2010 alus lähti operaatio Teliciin Persianlahdelle. Alus siirrettiin 3. toukokuuta 2012 Devonportin telakalle yhdeksäksi kuukaudeksi modernisoitavaksi. Alus osallistui Joint Warrior 2013 -harjoitukseen. Tammikuussa 2015 aluksen miehistö osallistui merenkäynnissä Pentland Firthissä kaatuneen Kyprokselle rekisteröidyn Cemfjordin miehistön etsintöihin. == Lähteet == * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Tarmo Keränen

Tarmo Keränen on turkulainen säveltäjä, sanoittaja ja tuottaja. Hän on Elements Musicin listoilla kirjoittajana.http://www.elementsmusic.fi/writers/ Viitattu 9.2.2015 Keränen on kirjoittanut kappaleita muun muassa Suvi Teräsniskalle, Sandhjalle, Robinille, Katri Ylanderille ja Petri Munckille. == Kappaleet == Vuosi Artisti Kappale Albumi 2003 Petri Munck ”Pieni palanen” Petri Munck Marita Taavitsainen ”24 tuntia” Sinistä ja syvää K-System "Dream My Dream" Sleep Is The Enemy "Guardian Angel" "L.O.V.E (Little Piece Of Heaven)" 2006 Jane ”Valkoiset valheet” V.I.P. Ressu Redford ”Aivan sama” Tuhat syytä Katri Ylander ”Tukehdun” Katri Ylander 2007 ”Rankkasateet” Kaikki nämä sanat 2008 Charlies ”Joulun sääntö” Minna Frimodig ”Elävänä haudattu” ”Tähdet silmillä” Tea ”En usko enää rakkauslauluihin” Hey C’mon! 2009 Juha Metsäperä ”Sinisen tien sillalla” Olen lähelläsi Hanna Pakarinen ”Rescue Me” Love in a Million Shades K-System "Devil Without The Horns" 2010 K-System ”Call Me 911” (mukana Sherry Davis) Ressu Redford & Jussi Rainio ”Yksi huono päivä” 2011 Suvi Teräsniska ”Elävänä haudattu” Rakkaus päällemme sataa (platinapainos) 2012 Sistar "Up And Down" Give It To Me 2013 Janne Leino ”Vain rakkauteen” Suloinen 2014 Ressu Redford & Jussi Rainio ”Elämästä seonneet" Elämästä seonneet ”Sydän särkyy" ”Uskotko sä meihin?" Robin ”Lupaan tulla pelastaa" 16 Sandhja ”No Hollywood Ending" Gold Aivan Sama Tv-ohjelma "Riko Sun Kuori" 2015 W-INDS "Beyond The Blue World" Blue Blood Landy Wen "Control" Love Myself Unfassbar TV-serie (KIKA) Unfassbar Verloren 2016 B.A.P ”Dancing in the Rain" Best.Absolute.Perfect Evelina ”Honey" (mukana Mikael Gabriel) 24K ”Tanssin sun kaa" Andrew Tan "Paranoia" Dear Paranoia Naiwen Yang Possessiveness ( 佔有慾 ) Centrifugal Force 2017 Aste "Luonasi" Liu Wentian ( 刘文天 ) 斗战胜 斗战胜 2018 Sani "Hyvä" 2018 信Shin 悍戰悍城 2021 lilli lilli "Barcode" Barcode ==Lähteet== Luokka:Suomalaiset säveltäjät Luokka:Suomalaiset sanoittajat Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Wake Up Call

Wake Up Call on yhdysvaltalaisyhtyeen Maroon 5 kappale heidän toiselta, It Won't Be Soon Before Long-studioalbumiltaan. Kappaletta pidetään albumin toisena singlenä ja yhtye vahvisti tämän Total Request Livessä 22. toukokuuta. Yhtyeen jäsenet kertoivat myös olevansa innoissaan kappaleen musiikkivideon tekemisestä. FMQB vahvisti että single tultaisiin julkaisemaan radioissa 17. heinäkuuta. Kappale vuosi nettiin hetkeä ennen 1. toukokuuta 2007 koittamista osana neljän kappaleen raitaa It Won't Be Soon Before Long-albumilta. Yhtye esitti kappaleen livenä 45th at Night-tapahtumassa, jossa kappaleella toimi erikoisvieraana yhdysvaltalaislaulaja Eve. Kappaleelle ei koskaan nauhoitettu virallista remixversiota. Kappaleelle tehtiin kuitenkin epävirallinen remixversio, jossa vierailee yhdysvaltalaislaulaja Mary J. Blige. Kappaletta on käytetty muun muassa HBO:n televisiosarjan Entourage klubikohtauksessa. Kappale listattiin BBC Radio 1:n soittolistalle 18. heinäkuuta 2007 alkavalle viikolle. Se sisällytettiin myös digitaalisesti ladattavaksi sisällöksi videopeliin Rock Band. Heinäkuussa 2014 kappaletta oli myyty Yhdysvalloissa yhteensä 1 821 000 kopiota. ==Lähteet== Luokka:Vuoden 2007 kappaleet Luokka:Maroon 5:n kappaleet
Wisemen

Wisemen on James Bluntin, Jimmy Hogarthin ja Sacha Skarbekin sanoittama pop rock-kappale Bluntin Back to Bedlam-debyyttialbumilta. Kappaleen tuottivat Tom Rothrock ja Jimmy Hogarth. Kappale julkaistiin albumin toisena singlenä vuoden 2005 ensimmäisellä kvartaalilla ja se pääsi Britannian singlelistalla viidenkymmenen parhaan joukkoon, parhaimman sijoituksen ollessa 44. Kappaleiden "You're Beautiful" ja "Goodbye My Lover" menestyksen myötä se uudelleenjulkaistiin keväällä 2006. Tämän jälkeen se pääsi Uuden-Seelannin singlelistan sijalle kaksikymmentäyksi sekä Britannian singlelistan sijalle kaksikymmentäkolme. Kappale sai pääosin positiivisen vastaanoton musiikkikriitikoilta. ==Lähteet== Luokka:Vuoden 2005 kappaleet Luokka:James Bluntin kappaleet
You’re Beautiful

You’re Beautiful on James Bluntin, Sacha Skarbekin ja Amanda Ghostin sanoittama kappale Bluntin Back to Bedlam -debyyttistudioalbumilta. Se julkaistiin albumin kolmantena singlenä vuonna 2005. Isossa-Britanniassa ja Australiassa kappale saavutti listojen ensimmäisen ja toisen sijan. Kun kappale julkaistiin Back to Bedlam -albumin ensimmäisenä singlenä Kanadassa ja Yhdysvalloissa, se saavutti molempien maiden singlelistojen ensimmäiset sijat sekä sai runsaasti radiosoittoa. Vuonna 2006 se voitti runsaasta radiosoitosta Ivor Novello Awardin. Kappaletta on myyty Isossa-Britanniassa Official Charts Companyn mukaan yhteensä 625 000 kopiota ja Yhdysvalloissa sitä oli lokakuussa 2012 myyty yli kolme miljoonaa kopiota. Se on Bluntin uran tähän mennessä menestynein kappale Yhdysvalloissa ja se on ainoa, joka on päässyt Billboard Hot 100 -listan neljänkymmenen parhaan joukkoon. Vuonna 2012 singlestä julkaistiin uusintapainos Japanissa. Tämä "The Q;indivi+ Remix"-niminen remixversio, jossa vierailee japanilaisesiintyjä Keri, julkaistiin 28. maaliskuuta 2012. ==Lähteet== Luokka:Vuoden 2005 kappaleet Luokka:James Bluntin kappaleet Luokka:Billboard Hot 100 -listan ykköset